પબ્લિસિટીની ભૂખમાં માતા-પિતા પણ બાળકોને આવા લોકોના હવાલે કરે છે. અને જ્યારે આવી કોઈ વાત બહાર આવે તો નીડર બની સામનો કરવાની જગ્યાએ પાપોન જેવા લોકોના સપોર્ટમાં આવી જાય છે. જેના કારણે આ સિલસિલો અટકતો નથી. બાળકની સુરક્ષાને લઈને ટીવી ચેનલો વિચારે તે જરૃરી છે. સાથે જ રિયાલિટી શૉમાં બાળક ભાગ લે તો માતા-પિતાએ પણ જવાબદારી નિભાવવાની હોય છે. પાપોનનો વીડિયો જોતા તો તે નિર્દોષ નથી લાગતો, પરંતુ પોતાની ચેનલને બચાવવા નિર્માતાઓ પાપોન જેવાને નિર્દોષ બનાવીને જ ઝંપશે. જે હોય તે પણ આ ઘટના રિયાલિટી શૉની વરવી વાસ્તવિક્તા રજૂ કરે છે.